
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 729 

17 Μαΐου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση εφάπαξ αμοιβής στο διοικητικό προσωπικό 
της Κεντρικής και των Περιφερειακών Υπηρεσιών 
του Υπουργείου Εθνικής Παιδείας και Θρησκευμά¬ 


των. 1 

Τροποποίηση της αριθ. οικ. 2/17505/0025/31.3.2004 
απόφασης του Υφυπουργού Οικονομίας και Οικο¬ 
νομικών για τη συγκρότηση Υποεπιτροπής στο 
Γ.Λ.Κ. 2 


Μεταβίβαση του δικαιώματος υπογραφής "Με εντολή 
Υπουργού" στον Γενικό Διευθυντή Διοικητικής Υπο¬ 
στήριξης Υπηρεσιών, στους Προϊσταμένους Διευ¬ 
θύνσεων και Τμημάτων της ως άνω Γενικής Διεύ¬ 


θυνσης του Υπουργείου Ανάπτυξης. 3 

Αύξηση των καταβαλλόμενων συντάξεων του Ταμείου 
Αρωγής Υπαλλήλων Πυροσβεστικού Σώματος για 

το έτος 2004. 4 

Αύξηση των καταβαλλόμενων συντάξεων του Ταμείου 
Επικουρικής Ασφάλισης Υπαλλήλων Εμπορίου 

Τροφίμων. 5 

Καθιέρωση απογευματινής υπερωριακής απασχόλη¬ 
σης για τους Υπαλλήλους της Γραμματείας της Αρ¬ 
χής Προστασίας Δεδομένων Προσωπικού Χαρα¬ 
κτήρα. 6 

Ανασυγκρότηση Επιτροπής Σχεδιασμού και Ανάπτυ¬ 
ξης Λιμένων. 7 


ΑΠΟΦΑΣΕΙ Σ 

Αριθ. 2/24945/0022 ( 1 ) 

Χορήγηση εφάπαξ αμοιβής στο διοικητικό προσωπικό 
της Κεντρικής και των Περιφερειακών Υπηρεσιών του 
Υπουργείου Εθνικής Παιδείας και θρησκευμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Εχοντας υπόψη: 

1. Τις διατάξεις του άρθρου 17παρ.4του Ν. 3205/2003 
(ΦΕΚ 297 τ.Α') "Μισθολογικές ρυθμίσεις λειτουργών και 


υπαλλήλων του Δημοσίου, Ν.Π.Δ.Δ. και Ο.ΤΑ, μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις". 

2. Τις διατάξεις του άρθρου 29 Ατού Ν. 1558/1985 (ΦΕΚ 
137 Α) που προστέθηκε με το άρθρο 27 του Ν. 2081/1992 
(ΦΕΚ 154 Α) και τροποποιήθηκε με το άρθρο 1 παρ.2ατου 
Ν. 2469/1997 (ΦΕΚ 38 Α). 

3. Τις διατάξεις του Ν. 2362/1995 "Περί Δημοσίου Λογι¬ 
στικού". 

4. Τις διατάξεις του άρθρου 1 του Ν. 2469/1997. 

5. Τις διατάξεις του Ν. 2525/1997 (ΦΕΚ 188/Α/1997) "Ενι¬ 
αίο Λύκειο, πρόσβαση των αποφοίτων του στην Τριτο¬ 
βάθμια Εκπ/ση κ.λπ.". 

6. Το γεγονός ότι από την απόφαση αυτή προκαλείται 
δαπάνη για το τρέχον έτος ποσό 4.265.300 ευρώ η οποία 
θα βαρύνει τις πιστώσεις του ΚΑΕ 0519 του Φ. 19-110, 
στον οποίο υπάρχουν γραμμένες πιστώσεις. Για τα επό¬ 
μενα τέσσερα έτη και για κάθε έτος προκαλείται δαπάνη 
4.265.300 ευρώ, η οποία θα εγγράφεται στον προϋπολο¬ 
γισμό του ΥΠΕΠΟ. 

7. Την αριθμ.14650/ΔΙΟΕ 85/17.3.2004 (ΦΕΚ 519/ 
17.3.2004) απόφαση καθορισμού αρμοδιοτήτων των 
Υφυπουργών Οικονομίας και Οικονομικών, αποφασί¬ 
ζουμε: 

Χορηγούμε εφάπαξ αμοιβή στο διοικητικό προσωπικό 
της Κεντρικής και των Περιφερειακών Υπηρεσιών του 
Υπουργείου Εθνικής Παιδείας και θρησκευμάτων για τη 
συμμετοχή του στη διεξαγωγή και υποστήριξη των Γενι¬ 
κών (Εισαγωγικών Εξετάσεων) στα Πανεπιστήμια και 
Τ.Ε.Ι., η οποία καθορίζεται και κλιμακώνεται ανάλογα με 
τις κατηγορίες του προσωπικού αυτού ως εξής: 

Α) Υπάλληλοι της κατηγορίας Υποχρεωτικής Εκπαίδευσης Υ.Ε. 991 ευρώ 

Β) Υπάλληλοι της κατηγορίας Δευτεροβάθμιας Εκπαίδευσης Δ. Ε. 1.035 ευρώ 

Γ) Υπάλληλοι της κατηγορίας Τεχνολογικής Εκπαίδευσης Τ.Ε. 1.100 ευρώ 

Δ) Υπάλληλοι της κατηγορίας Πανεπιστημιακής Εκπ/σης Π.Ε. 1.145 ευρώ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαΐου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.οικ. 2/24919/0025 (2) 

Τροποποίηση της αριθ. οικ. 2/17505/0025/31.3.2004 από¬ 
φασης του Υφυπουργού Οικονομίας και Οικονομικών 
για τη συγκρότηση Υποεπιτροπής στο Γ.Λ.Κ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

1) Τις διατάξεις των άρθρων 5 και 6 του Ν. 2322/ 
12.7.1995 (ΦΕΚ 143/12.7.1995) και του Ν. 2628/1998. 

2) Την αριθ. οικ. 2/17505/0025/31.3.2004 (ΦΕΚ 644/Β 
3.5.2004) απόφασή μας" Συγκρότηση Υποεπιτροπής στο 
Γ.Λ.Κ. για την εξέταση θεμάτων χορήγησης δανείων και 
πιστώσεων με την εγγύηση του Δημοσίου, ορισμός Γραμ¬ 
ματέα της Διυπουργικής Επιτροπής του άρθρου 5 του 
Ν. 2322/1995 και ορισμός Εμπειρογνώμονα ειδικού σε θέ¬ 
ματα ανάλυσης οικονομικών συστημάτων. 

3) Την αριθ. 14650/ΔΙΟΕ 85/17.3.2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών " Καθορισμός αρμοδιοτήτων των Υφυπουργών 
Οικονομίας και Οικονομικών". 

4) Την αριθ. 2/21806/0004/27.4.2004 " Μετακίνηση και 
τοποθέτηση Προϊσταμένων Διευθύνσεων της Γενικής 
Γραμματείας Δημοσιονομικής Πολιτικής του Υπουργείου 
Οικονομίας και Οικονομικών". 

5) Το γεγονός ότι δεν προκαλείται νέα πρόσθετη δαπά¬ 
νη στον Κρατικό Προϋπολογισμό, αποφασίζουμε: 

Τροποποιούμε την αριθ. οικ. 2/17505/0025/31.3.2004 
απόφασή μας, όπως ισχύει, και ορίζουμε ότι αντικαθι¬ 
στούμε τα μέλη της Υποεπιτροπής : 

Παπαγιαννόπουλο Παύλο και Χονδράκη Βαρβάρα 

με τους: 

Παπαδουλάκη Ευστράτιο και Σπυρουλοπούλου Πανα¬ 
γιώτα αντίστοιχα. 

Κατά τα λοιπά εξακολουθεί να ισχύει η αριθ. οικ. 
2/17505/0025/31.3.2004 απόφασή μας, όπως ισχύει μέχρι 
σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μάίου 2004 

Ο ΥΦΥΠΟΥΡΓΟΣ 

ΠΕΤΡ. ΔΟΥΚΑΣ 
-♦- 

Αριθ. Δ15/Α/Φ19/οικ,7935 (3) 

Μεταβίβαση του δικαιώματος υπογραφής "Με εντολή 
Υπουργού" στον Γενικό Διευθυντή Διοικητικής Υπο¬ 
στήριξης Υπηρεσιών, στους Προϊσταμένους Διευθύν¬ 
σεων και Τμημάτων της ως άνω Γενικής Διεύθυνσης 
του Υπουργείου Ανάπτυξης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Α) Τις διατάξεις: 

1. Του άρθρου 29 του Ν. 1558/1985 (ΦΕΚ 137/Α) "Κυ¬ 
βέρνηση και Κυβερνητικά Οργανα", όπωςτροποποιήθηκε 
με τις παραγράφους 4 και 8 του άρθρου 7 του Ν. 
1943/1991 (ΦΕΚ50/Α). 

2. Του Π.Δ. 381/1989 (ΦΕΚ 168/Α) "Οργανισμός του 
Υπουργείου Βιομηχανίας, Ενέργειας και Τεχνολογίας", 
όπως τροποποιήθηκε και συμπληρώθηκε με το Π.Δ. 
191/1996 (ΦΕΚ154/Β). 

3. Του Π .Δ. 341/1990 (ΦΕΚ 135/Α/1990) "Σύσταση Γενι¬ 


κών Διευθύνσεων και Μονάδας Στρατηγικού Σχεδιασμού 
και Ανάλυσης Πολιτικής στο Υπουργείο Βιομηχανίας, 
Ενέργειας και Τεχνολογίας". 

4. Της ΠΥΣ με αριθμ. 103/1991 (ΦΕΚ 140/Α) "Αρμοδιό¬ 
τητες Γενικών Γραμματέων σε θέματα κατάστασης προ¬ 
σωπικού" όπωςτροποποιήθηκε με την υπ’αριθμ. 83/1992 
(ΦΕΚ 127/Α/1992) όμοια. 

5. Της παραγράφου 1 του άρθρου 8 του Ν. 2026/1992 
(ΦΕΚ 43/Α) "Ρύθμιση θεμάτων οργάνωσης και προσωπι¬ 
κού της Δημόσιας Διοίκησης και άλλες διατάξεις". 

6. Του Π .Δ. 92/1993 (ΦΕΚ 38/Α/1993) "Καθορισμός αρ¬ 
μοδιοτήτων που διατηρούνται από τον Υπουργό Βιομη¬ 
χανίας, Ενέργειας και Τεχνολογίας και τις διανομαρχια- 
κού επιπέδου αρχές του Υπουργείου Βιομηχανίας, Ενέρ¬ 
γειας και Τεχνολογίας". 

7. Του άρθρου 29 Ατού Ν. 1558/1985 (ΦΕΚ Α 137) που 
προστέθηκε με το άρθρο 27 του Ν. 2081/1992 (ΦΕΚ 
154/Α) και αντικαταστάθηκε με το άρθρο 1 παρ. 2α του 
Ν.2469/1997 (ΦΕΚ38 Α). 

8. Του Π.Δ. 27/1996 (ΦΕΚ 19/Α) "Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης" όπως 
τροποποιήθηκε με το Π.Δ. 122/2004 (ΦΕΚ 85 Α/2004). 

9. Του Π.Δ. 121/2004 "Διορισμός Υπουργού και Υφυ¬ 
πουργών" (ΦΕΚ 84 Α/10.3.2004). 

10. Της υπ’ αριθ. 197/17.3.2004 (ΦΕΚ 74/Γ/17.3.2004) 
Κοινής Υπουργικής Απόφασης του Πρωθυπουργού και 
του Υπουργού Ανάπτυξης "Διορισμός Γ ενικού Γ ραμματέα 
στο Υπουργείο Ανάπτυξης". 

11. Της υπ’αριθ. Δ15/Α/Φ19/οικ.4889/24.3.2004 (ΦΕΚ 
528/Β/26.3.2004) Κοινής Απόφασης του Πρωθυπουργού 
και του Υπουργού Ανάπτυξης "Ανάθεση αρμοδιοτήτων 
στους Υφυπουργούς Ανάπτυξης Γ. Σαλαγκούδη και I.Πα¬ 
παθανασίου". 

12. Της υπ’αριθ. Δ15/Α/Φ19/οικ. 6370/22.4.2004 (ΦΕΚ 
602/Β/23.4.2004) απόφασης του Υπουργού Ανάπτυξης 
"Μεταβίβαση στο Γ ενικό Γ ραμματέα του Υπουργείου Ανά¬ 
πτυξης του δικαιώματος υπογραφής "Με εντολή Υπουρ¬ 
γού". 

Β) Το γεγονός ότι με την παρούσα Απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Γ) Την ανάγκη διασφάλισης της εύρυθμης και αποδοτι¬ 
κής λειτουργίας των Υπηρεσιών του Υπουργείου Ανάπτυ¬ 
ξης, αποφασίζουμε: 

Μεταβιβάζουμε στον Γενικό Διευθυντή Διοικητικής 
Υποστήριξης Υπηρεσιών, στους Προϊσταμένους Διευ¬ 
θύνσεων και Τμημάτων και λοιπών υπηρεσιακών μονάδων 
του Υπουργείου Ανάπτυξης το δικαίωμα υπογραφής "Με 
εντολή Υπουργού", αποφάσεων, εγγράφων και λοιπών δι¬ 
οικητικών πράξεων, που αναφέρονται στα επόμενα άρ¬ 
θρα: 

Άρθρο 1 

Μεταβιβάζουμε στον Γενικό Διευθυντή Διοικητικής 
Υποστήριξης Υπηρεσιών το δικαίωμα να υπογράφει τις 
πράξεις και τα έγγραφα των επόμενων παραγράφων: 

1. Τα έγγραφα και τις πράξεις που απορρέουν από τις 
αρμοδιότητες του άρθρου 78 παράγραφος 2 του 
Ν.1892/1990 (ΦΕΚ 101 Α) "Για τον εκσυγχρονισμό και την 
ανάπτυξη και άλλες διατάξεις" και αφορούν: 

α) Τ ον προγραμματισμό των δραστηριοτήτων και το συ¬ 
ντονισμό της λειτουργίας των μονάδων που υπάγονται σε 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9729 


αυτόν, καθώς και την αξιολόγηση του κόστους και της 
ποιότητος των αποτελεσμάτων τους. 

β) Τηνεξειδίκευση, συγκριτική ανάλυση και αξιολόγηση 
της ακολουθούμενης πολιτικής στο χώρο ευθύνηςτου και 
τη διατύπωση εναλλακτικών προτάσεων και εισηγήσεων 
προς τα υπερκείμενα όργανα. 

γ) Την εξασφάλιση συνεργασίας και συντονισμού με άλ¬ 
λα Υπουργεία και λοιπούς φορείς του δημόσιου τομέα. 

δ) Την αξιολόγηση των Προϊσταμένων των Διευθύνσε¬ 
ων καιτηνεκτίμηση, με ειδική σημείωση, της αξιολόγησης 
από τους τελευταίους των Προϊσταμένων των Τμημάτων. 

2. Τα έγγραφα αρμοδιότητας περισσοτέρων Διευθύν¬ 
σεων της Γενικής του Διεύθυνσης. 

3. Τις απαντήσεις σε αναφορές παραπόνων πολιτών κα¬ 
τά ενεργειών ή απαντήσεων των οργάνων των Υπηρε¬ 
σιών, σε δεύτερο βαθμό, σε θέματα αρμοδιότητας της Γ ε¬ 
νικής του Διεύθυνσης. 

4. Τις απαντήσεις σε ερωτήματα Υπηρεσιών ή Νομικών 
προσώπων που δεν είναι νομολογιακά λυμένα. 

5. Τις αποφάσεις τοποθετήσεων σε Υπηρεσιακές μονά¬ 
δες του Υπουργείου σπουδαστών της Εθνικής Σχολής 
Δημόσιας Διοίκησης για πρακτική εξάσκηση καθώς και 
διορισμού εκπαιδευτών των ανωτέρω. 

6. Τα έγγραφα διαβίβασης στην Γενική Γραμματεία του 
Υπουργικού Συμβουλίου σχεδίων Προεδρικών Διαταγμά¬ 
των. 

ΓΕΝΙΚΑ 

Άρθρο 2 

Στους Προϊσταμένους Διευθύνσεων 

1. Τις εγκυκλίους και τα έγγραφα προς τις Υπηρεσίες 
αναφορικά με θέματα που σχετίζονται με την άσκηση των 
αρμοδιοτήτων τους. 

2. Τις θεωρήσεις καταστάσεων κίνησης, εξόδων κίνη¬ 
σης, οδοιπορικών εξόδων και ημερήσιας αποζημίωσης 
των υπαλλήλων, που υπάγονται σε αυτούς. 

3. Τις αποφάσεις σύστασης Επιτροπών εκκαθάρισης 
των αρχείων. 

4. Τις μετακινήσεις υπαλλήλων ανεξάρτητα από βαθμό, 
πληντων Προϊσταμένων Τμημάτων, μέσα στη Διεύθυνσή 
τους. 

5. Την παροχή στοιχείων και πληροφοριών σε θέματα 
της αρμοδιότητάςτους κατ’ εφαρμογή του άρθρου 16 Ν. 
1599/1986. 

6. Τις βεβαιώσεις για την πραγματοποίηση υπερωρια- 
κής εργασίας των υπαλλήλων που είναι τοποθετημένοι 
στη Διεύθυνσή τους. 

7. Τις απαντήσεις σε αναφορές παραπόνων πολιτών. 

8. Πράξεις θέσης εγγράφων στο αρχείο. 

Άρθρο 3 

Στους Προϊσταμένους Τμημάτων 

1. Τις εγκρίσεις για χορήγηση αντιγράφων, εφόσον επι¬ 
τρέπεται από το Νόμο η χορήγησή τους καθώς και τα σχε¬ 
τικά έγγραφα αποστολής τους. 

2. Την έκδοση πιστοποιητικών και βεβαιώσεων σε θέμα¬ 
τα που είναι δυνατόν να βεβαιωθούν από τα στοιχεία που 
τηρούνται στην υπηρεσία εφόσον δεν υπάρχει απαγο¬ 
ρευτική διάταξη. 

3. Τα έγγραφα με τα οποία γίνεται ανακοίνωση ή κοινο¬ 
ποίηση αποφάσεων και εγκυκλίων. 

4. Τις περιλήψεις αποφάσεων και πράξεων που δημοσι¬ 
εύονται στην Εφημερίδα της Κυβερνήσεως. 


5. Τις εντολές για δημοσίευση στον ημερήσιο και περιο¬ 
δικό τύπο. 

6. Τα έγγραφα διαδικαστικού περιεχομένου που αφο¬ 
ρούν τη συμπλήρωση στοιχείων ελλιπούς αλληλογρα¬ 
φίας. 

7. Ταπροπαρασκευαστικά, διαβιβαστικά, πληροφορια¬ 
κά και υπομνηστικά έγγραφα. 

8. Τα έγγραφα μετά οποία ζητούνται ή παρέχονται πλη¬ 
ροφορίες ή οδηγίες για την ορθή εφαρμογή των Νόμων 
για θέματα που έχουν αποφανθεί τα αρμόδια κατά Νόμο 
όργανα. 

ΕΙΔΙΚΑ 

Α’ Προϊστάμενοι Διευθύνσεων 
Άρθρο 4 

Προϊστάμενος της Διεύθυνσης Διοικητικής Υποστήριξης 

1. Τις αποφάσεις χορήγησης άδειας άσκησης, με αμοι¬ 
βή, ιδιωτικής εργασίας ή έργου των υπαλλήλων του 
Υπουργείου, μετά από σύμφωνη γνώμη του Υπηρεσιακού 
Συμβουλίου. 

2. Τις συμβάσεις πρόσληψης προσωπικού με σχέση ερ¬ 
γασίας Ιδιωτικού Δικαίου. 

3. Τα έγγραφα προς το Υπουργείο Οικονομικών (Γ.Λ.Κ.), 
για αυξομοίωση προβλέψεων επί θεμάτων προσωπικού. 

4. Τις κανονικές άδειες των υπαλλήλων, πληντων κανο¬ 
νικών αδειών των Προϊσταμένων Διευθύνσεων. 

5. Τις Πράξεις καταβολής αποζημίωσης στους υπαλλή¬ 
λους με σύμβαση Ιδιωτικού Δικαίου, λόγω λύσεως της 
σύμβασής τους. 

6. Τα έγγραφα τα αποστελλόμενα προς τους εποπτευ¬ 
όμενους φορείς του υπουργείου, επί θεμάτων αρμοδιό¬ 
τητας της Διεύθυνσης. 

7. Τα έγγραφα προς τα άλλα Υπουργεία, Υπηρεσίες και 
Ιδιώτες, επί ερωτημάτων σχετικών με τους εποπτευόμε¬ 
νους φορείς. 

8. Τις θεωρήσεις των καταστάσεων κίνησης, εξόδων κί¬ 
νησης, οδοιπορικών εξόδων ή ημερήσιας αποζημίωσης 
των Διευθυντών του ΥΠ.ΑΝ. 

9. Τα παραπεμπτικά έγγραφα για διαθεσιμότητα και αρ¬ 
γία υπαλλήλων ανεξάρτητα από βαθμό. 

10. Τα ερωτήματα προς το Υπηρεσιακό Συμβούλιο για 
θέματα υπηρεσιακής κατάστασης των υπαλλήλων του 
Υπουργείου, μεταθέσεων, αποσπάσεων καιπάσης φύσε- 
ως μετατάξεων, εξαιρουμένων των θεμάτων επιλογής 
Προϊσταμένων Διευθύνσεων και Προϊσταμένων Τμημά¬ 
των. 

11. Τις πράξεις αποδοχής παραίτησης και διαπιστωτι- 
κής πράξεως απόλυσης λόγω 35ετίας και ορίου ηλικίας 
του τακτικού προσωπικού καθώς και του επί συμβάσεις 
προσωπικού λόγω ορίου ηλικίας. 

Άρθρο 5 

Προϊστάμενος Οικονομικής Διεύθυνσης 

1. Τα έγγραφα προς το Υπουργείο Οικονομικών (Γ.Ά.Κ.) 
για την αυξομείωση πιστώσεων από κωδικό αριθμό εξό¬ 
δου σε κωδικό αριθμό εξόδου του Υπουργείου και την 
επαύξηση του ποσοστού διάθεσης. 

2. Τις αποφάσεις καθορισμού των, κατ’ αποκοπή, χορη¬ 
γήσεων. 

3. Τις αποφάσεις ορισμού διαχειριστών του αναλώσι¬ 
μου και του μη αναλώσιμου υλικού του Υπουργείου κα¬ 
θώς καιτην αντικατάσταση αυτών, ανεξάρτητα από ποσό. 

4. Τις αποφάσεις-εγκρίσεις ανάληψης δαπανών του τα¬ 
κτικού προϋπολογισμού εξόδων από 2.942 € και άνω. 

5. Θεώρηση και αναγνώριση δαπανών μέχρι του ποσού 
58.694,00 Ευρώ. 

6. Τις αποφάσεις, πράξεις και εντολές για πραγματο¬ 
ποίηση δαπανών του τακτικού προϋπολογισμού και για 
διενέργεια τακτικών και προχείρων δημοσίων μειοδοτι¬ 
κών διαγωνισμών για προμήθεια υλικών και εκτέλεση έρ¬ 
γων ή εργασιών, την κατακύρωση αποτελεσμάτων των 
διαγωνισμών αυτών καθώς και την υπογραφή των σχετι¬ 
κών συμβάσεων για ποσά μέχρι 58.694 €. 

7. Τις προτάσεις έγκρισης, τοποθέτησης ή άρσης φρα¬ 
γής τηλεφωνικών συνδέσεων του Υπουργείου και των 
εποπτευομένων Οργανισμών και Επιχειρήσεων. 

8. Την αλληλογραφία με το Ελεγκτικό Συνέδριο του 
Κράτους για θέματα που αφορούν αρμοδιότητες της Δι¬ 
εύθυνσης. 

9. Τις πράξεις μεταβιβάσεως πιστώσεων στις διανο- 
μαρχιακού επιπέδου υπηρεσίες του Υπουργείου με επι¬ 
τροπικά εντάλματα, ανεξάρτητα από ποσό. 

10. Τις χρηματοδοτήσεις που αφορούν την εκτέλεση 
του προϋπολογισμού Δημοσίων Επενδύσεων, προς το 
Υπουργείο Οικονομίας και Οικονομικών. 

11. Τις Εντολές προς την Τράπεζα της Ελλάδος για την 
κατανομή των χρηματοδοτήσεων των πιστώσεων των έρ¬ 
γων του Προγράμματος Δημοσίων Επενδύσεων, για πο¬ 
σά πάνω από 14.706 €. 

12. Τις αποφάσεις ορισμού ή αντικατάστασης υπολό¬ 
γων διαχειριστώνπαγίαςπροκαταβολήςτου Υπουργείου, 
που έχει συσταθεί με το Π.Δ. 287/1981. 

13. Τις αποφάσεις κατανομής της πάγιας προκαταβο¬ 
λής σε περισσότερους υπολόγους διαχειριστές και αυξο- 
μειώσεως του ύψους της κατανομής της πάγιας προκα¬ 
ταβολής. 

14. Τις αποφάσεις ορισμού ή αντικατάστασης υπολό¬ 
γων διαχειριστών Δημοσίων Επενδύσεων του Υπουργεί¬ 
ου για ποσά άνω του 2.942 €. 

15. Τον έλεγχο, την αναγνώριση και θεώρηση, ως προς 
την νομιμότητα των εξόδων των Υπηρεσιών του Υπουρ¬ 
γείου με σκοπό τον προσδιορισμό των δικαιωμάτων των 
πιστωτών, που προβλέπεται από τον Ν. 2362/1995 "Περί 
Δημοσίου Λογιστικού ελέγχου των δαπανώντου Κράτους 
και άλλες διατάξεις" (ΦΕΚ 247/Α). 

16. Τις προτάσεις - εγκρίσεις αντικαταστάσεως κινητή¬ 
ρων των Κ.Υ. αυτοκινήτων του Υπουργείου και των αυτοκι¬ 
νήτων των εποπτευομένων Οργανισμών και Επιχειρήσεων. 

17. Τις αποφάσεις για τη συγκρότηση Επιτροπών διε¬ 
νέργειας διαγωνισμών προμήθειας υλικών και εκτέλεσης 
έργων ή εργασιών, των Επιτροπών παραλαβής αυτών 
(υλικών-εργασιών) καθώς και των επιτροπών διαχείρισης 
δαπανών κίνησης των Κ.Υ. αυτοκινήτων του Υπουργείου. 

18. Τις αποφάσεις για την έγκριση της δαπάνης για την 
εγκατάσταση κυρίων τηλεφωνικών συνδέσεων στο 
Υπουργείο και τους εποπτευόμενους οργανισμούς. 

19. Τις προτάσεις - εγκρίσεις μισθώσεως αυτοκινήτων 
από το Υπουργείο στους εποπτευόμενους Οργανισμούς 
και Επιχειρήσεις, για μεταφορές προσώπων και για εκτέ¬ 
λεση υπηρεσίας. 

Άρθρο 6 

Προϊστάμενος της Διεύθυνσης Οργάνωσης 

1. Τα έγγραφα σχετικά με τα γενικά θέματα Οργάνω¬ 


σης, Εκπαίδευσης, Μηχανογράφησης και Σχέσεων Κρά¬ 
τους - Πολίτη. 

2. Τα έγγραφα με τα οποία ορίζονται υπάλληλοι ανε¬ 
ξάρτητα από βαθμό, πλην των προϊσταμένων Διευθύνσε¬ 
ων, για παρακολούθηση προγραμμάτων επιμόρφωσης. 

3. Τις εγκυκλίους που αφορούν την απλούστευση των 
διαδικασιών. 

4. Την πρόταση για τροποποίηση του Οργανισμού του 
Υπουργείου και την κατάρτιση νέου, κατ’ εφαρμογή νο¬ 
μοθετικών ρυθμίσεων. 

5. Την πρόταση στον Υπουργό μετά από εισήγηση των 
ενδιαφερομένων Υπηρεσιών του Υπουργείου, για την ορ¬ 
γάνωση διϋπηρεσιακών σεμιναρίων. 

6. Την σύνταξη των αποφάσεων εκχώρησης αρμοδιοτή¬ 
των. 

7. Την πρόταση και σύνταξη των Προεδρικών Διαταγ¬ 
μάτων μεταβίβασης αρμοδιοτήτων από την Κεντρική στις 
Περιφερειακές Υπηρεσίες. 

8. Τις ενέργειες τις σχετικές με τον χειρισμό κάθε θέμα¬ 
τος που ανάγεται στον Κοινοβουλευτικό Έλεγχο του 
Υπουργείου σε συνεργασία με το Πολιτικό Γραφείο του 
Υπουργού. 

9. Τις ενέργειες τις σχετικές με την εφαρμογή μέτρων 
για τη διευκόλυνση της επικοινωνίας των πολιτών με τις 
υπηρεσίες και την έγκαιρη εξέταση των παραπόνων που 
υποβάλλονται από τους πολίτες. 

Άρθρο 7 

Προϊστάμενος της Διεύθυνσης Δημοσίων Σχέσεων 
και Διεθνών Δραστηριοτήτων 

1. Τα έγγραφα τα σχετικά με τις απαιτούμενες διαδικα¬ 
σίες των υπηρεσιών του Υπουργείου και των εποπτευο¬ 
μένων από αυτό φορέων, στα πλαίσια της εκάστοτε ανά¬ 
ληψης της προεδρίας της Ευρωπαϊκής Ένωσης από την 
Ελλάδα. 

2. Τα έγγραφα προς τις αρμόδιες, κατά περίπτωση, 
Υπηρεσίες του Υπουργείου και τους εποπτευόμενους 
από αυτό φορείς, τα οποία αφορούν στην προετοιμασία 
των Ελληνικών θέσεων στους τομείς αρμοδιότητας του 
Υπουργείου επί θεμάτων Κοινοτικού ενδιαφέροντος, δια¬ 
κρατικών σχέσεων και Διεθνών Οργανισμών. 

3. Την παροχή οδηγιών προς τις Διευθύνσεις του 
Υπουργείου και τους εποπτευόμενους από αυτό φορείς 
για την εφαρμογή των αποφάσεων που λαμβάνονται στα 
πλαίσια της Ευρωπαϊκής Ένωσης, σε θέματα αρμοδιότη¬ 
τας του Υπουργείου, ή για θέματα εναρμόνισης με την 
Κοινοτική Νομοθεσία και εν γένει Διεθνείς Συνθήκες ή 
στην αντίθετη περίπτωση για παραβάσεις της Κοινοτικής 
Νομοθεσίας. 

4. Την εισήγηση επί θεμάτων Ευρωπαϊκής Ένωσης, Διε¬ 
θνών Οργανισμών και Διακρατικών Σχέσεων. 

5. Τα έγγραφα για τη σύγκληση συσκέψεων επί θεμά¬ 
των αρμοδιότητας της Διεύθυνσης. 

6. Τις προτάσεις των διαφόρων υπηρεσιών προς το Γ ε¬ 
νικό Γραμματέα Ανάπτυξης για εκπροσώπηση υπαλλή¬ 
λων του ΥΠΑΝ στην Ευρωπαϊκή Ένωση, Διεθνείς Οργανι¬ 
σμούς ή για Διακρατικές σχέσεις. 

Άρθρο 8 

Προϊστάμενος της Διεύθυνσης Π.Α.Μ. - Π.Σ.Ε.Α. 

1. Τα έγγραφα που αφορούν γενικότερης σημασίας θέ¬ 
ματα της Υπηρεσίας Πολιτικής Σχεδίασης εκτάκτου ανά¬ 
γκης (Π.Σ.Ε.Α). 

2. Τις ετήσιες εκθέσεις για την πρόοδο της Π.Α.Μ. - 
Π.Σ.Ε.Α. 

3. Τα έγγραφα για θέματα που σχετίζονται με τις Επι¬ 
τροπές που ασχολούνται με την Πολιτική Σχεδίαση, στα 
πλαίσια του Ν.Α.Τ.Ο. 

4. Τα έγγραφα που αναφέρονται στα θέματα αναστο¬ 
λών κατάταξης και άρσης αυτών. 

5. Τις προτάσεις στο Γ.Ε.Ε.Θ.Α.,γιατα μέτρα που πρέ¬ 
πει να ληφθούν για την προώθηση των θεμάτων της 

Π.Α.Μ.-Π.Σ.Ε.Α. 

6. Την ειδική αλληλογραφία εξουσιοδότησης με το 
Υπουργείο Δημόσιας Τάξης και την αλληλογραφία με το 
Γ.Ε.Ε.Θ.Α., τις Διευθύνσεις Π.Α.Μ. - Π.Σ.Ε.Α. των άλλων 
Υπουργείων και τα Τμήματα Π.Α.Μ. - Π.Σ.Ε.Α. της Νομαρ¬ 
χιακής Αυτοδιοίκησης. 

Β' Προϊστάμενοι Τμημάτων 
Άρθρο 9 

Προϊστάμενος του Α’ Τμήματος Διοίκησης Προσωπικού 
της Διεύθυνσης Διοικητικής Υποστήριξης 

1. Τις πράξεις αλλαγής επωνύμου υπαλλήλων. 

2. Τις βεβαιώσεις και πιστοποιητικά υπαλληλικής ιδιό¬ 
τητας και υπηρεσιακής κατάστασης των υπαλλήλων του 
Υπουργείου Ανάπτυξης (εν ενεργεία και συνταξιούχων). 

3. Τις πράξεις θεώρησης των βιβλιαρίων νοσηλείας και 
τη σχετική με αυτά αλληλογραφία. 

4. Τις ανακοινώσεις πράξεων που αναφέρονται στην εν 
γένει υπηρεσιακή κατάσταση των υπαλλήλωντου Υπουρ¬ 
γείου. 

5. Τις αναρρωτικές άδειες των υπαλλήλων, ανεξάρτητα 
από βαθμό και θέση και τις συνδικαλιστικές άδειες. 

Άρθρο 10 

Προϊστάμενοι Τμημάτων Οικονομικής Διεύθυνσης 

α. Προϊστάμενος Α' Τμήματος Προϋπολογισμού 

1. Τα έγγραφα προς το Υπουργείο Οικονομικών (Γ.Λ.Κ.) 
για τον χαρακτηρισμό των πιστώσεων του τακτικού προϋ¬ 
πολογισμού εξόδων ως δεκτικών έκδοσης επιτροπικών 
ενταλμάτων και ενταλμάτων πληρωμής. 

2. Τις αποφάσεις, εγκρίσεις ανάληψης δαπανώντου τα¬ 
κτικού προϋπολογισμού εξόδων, μέχρι ποσού 2.935 €. 

3. Τις εντολές προς την Ολυμπιακή Αεροπορία για την 
έκδοση εισιτηρίων με πίστωση, σε εκτέλεση αποφάσεων 
εγκρίσεων μετακινήσεων για εκτέλεση Υπηρεσίας υπαλ¬ 
λήλωντου Υπουργείου. 

4. Τις εντολές προς την Τράπεζα της Ελλάδος για τη χο¬ 
ρήγηση συναλλάγματος για την πραγματοποίηση ταξι- 
δίων στο εξωτερικό, υπαλλήλωντου Υπουργείου. 

5. Τις εντολές προς την Τράπεζα της Ελλάδος για την 
κατανομή των χρηματοδοτήσεων των πιστώσεων έργων 
του προγράμματος Δημοσίων Επενδύσεων για ποσά κά¬ 
τω των 14.674 €. 

6. Τις αποφάσεις ορισμού ή αντικατάστασης υπολόγων 
διαχειριστών Δημοσίων Επενδύσεων του Υπουργείου για 
ποσά κάτω των 2.935 €. 

7. Τα έγγραφα προς την Υπηρεσία Εντελλομένων Εξό¬ 
δων όπου διαβιβάζονται δικαιολογητικά δαπανών, με 
σκοπό την εκκαθάριση και έκδοση τακτικών χρηματικών 
ενταλμάτων, ως και την απαλλαγή των υπολόγων για δα¬ 
πάνες που έχουν πραγματοποιηθεί και έχουν αναγνωρι- 
σθεί από ανώτερα, κατά Νόμο, κλιμάκια. 

8. Τις προτάσεις για την έκδοση υπηρεσιακών διαβατη¬ 


ρίων των υπαλλήλων του Υπουργείου και των Νομικών 
προσώπων και Επιχειρήσεων που εποπτεύονται από αυ¬ 
τό. 

β. Προϊστάμενος του Γ’ Τμήματος Λειτουργικής Υπο¬ 
στήριξης και Προμηθειών. 

1. Τις εντολές κίνησης και επισκευής Κ.Υ. αυτοκινήτων 
του υπουργείου. 

2. Τις αποφάσεις και τα έγγραφα μίσθωσης Ι.Χ. αυτοκι¬ 
νήτων, τρικύκλων κλπ. 

Άρθρο 11 

Προϊστάμενοι Τμημάτων Διεύθυνσης 
Δημοσίων Σχέσεων και Δραστηριοτήτων 

α. Προϊστάμενος Α’ Τμήματος Ευρωπαϊκής Ένωσης 

1. Μελετά, αξιολογεί και εισηγείται, σε συνεργασία με 
τις αρμόδιες Διευθύνσεις και τους εποπτευόμενους φο¬ 
ρείς ,θέματα Ευρωπαϊκών Κοινοτήτων. 

2. Παρέχει στοιχεία ή πληροφορίες στις Υπηρεσίες του 
Υπουργείου κατά την εκπροσώπηση της χώρας στα Κοι¬ 
νοτικά Όργανα. 

3. Παρακολουθεί τα προγράμματα της Ε.Ε. σε θέματα 
Ενέργειας και Φυσικών Πόρων και άλλα γενικά θέματα και 
ενημερώνει τις αρμόδιες υπηρεσίες και τους εποπτευό¬ 
μενους φορείς. 

4. Υποστηρίζει τις υπηρεσίες στις επαφές τους με τις 
αντίστοιχες υπηρεσίες της Ε.Ε. 

5. Ενημερώνει τις αρμόδιες υπηρεσίες σε θέματα κοι¬ 
νοτικής χρηματοδότησης. 

6. Μεριμνά για την προετοιμασία και καλή διεξαγωγή 
των επίσημων συναντήσεων της πολιτικής ηγεσίας του 
Υπουργείου στα πλαίσια των Ευρωπαϊκών Κοινοτήτων. 

7. Μεριμνά για την κωδικοποίηση και την τεκμηρίωση 
πληροφοριών , στοιχείων κανονισμών μελετών και όρων 
Ε.Ε. αλλά και για την εναρμόνιση της Κοινοτικής Νομοθε¬ 
σίας, στην ελληνική Νομοθεσία. 

β. Προϊστάμενος Β’ Τμήματος Λοιπών Διεθνών Σχέσε¬ 
ων. 

1. Μελετά, αξιολογεί και εισηγείται σε συνεργασία με 
τις αρμόδιες Διευθύνσεις θέματα Διεθνών Οργανισμών. 

2. Υποστηρίζει τις υπηρεσίες κατά την εκπροσώπηση 
της χώρας στους Διεθνείς Οργανισμούς ή κατά τις δια¬ 
κρατικές συνόδους και επιτροπές. 

3. Υποστηρίζει τις υπηρεσίες κατά τη συνεργασία τους 
με τις Μόνιμες Αντιπροσωπείες στους Διεθνείς Οργανι¬ 
σμούς. 

4. Παρακολουθεί τις δραστηριότητες των Διεθνών Ορ¬ 
γανισμών και ενημερώνει τις αρμόδιες υπηρεσίες και φο¬ 
ρείς. 

5. Συγκεντρώνει στοιχεία και πληροφορίες για τρίτες 
χώρες και ενημερώνει τις αρμόδιες υπηρεσίες και φο¬ 
ρείς. 

6. Μεριμνά για την προετοιμασία και καλή διεξαγωγή 
των επίσημων συναντήσεων του Υπουργείου με εκπρο¬ 
σώπους χωρών Διεθνών Οργανισμών. 

7. Μεριμνά για την κωδικοποίηση και τεκμηρίωση πλη¬ 
ροφοριών στοιχείων, κανονισμών, μελετών και όρων Διε¬ 
θνών Οργανισμών και Συνθηκών καθώς και για την εναρ¬ 
μόνιση Διεθνών Συμβάσεων στην ελληνική Νομοθεσία. 

Άρθρο 12 

1. Όταν λόγω του περιεχομένου του εγγράφου, το όρ¬ 
γανο στο οποίο μεταβιβάζεται το δικαίωμα υπογραφής 
"Με εντολή Υπουργού", κρίνει ότι είναι απαραίτητη η έκ- 

δόση αυτού με την υπογραφή ανώτερου οργάνου, το σχε¬ 
τικό έγγραφο θα υπογράφεται από το ανώτερο όργανο 
κατά την κρίση του. 

2. Σε περίπτωση κωλύματος ή απουσίας του Γενικού Δι¬ 
ευθυντή Διοικητικής Υποστήριξης, τα έγγραφα υπογρά¬ 
φονται από τον Γ ενικό Γ ραμματέα του Υπουργείου Ανά¬ 
πτυξης. 

3. Σε περίπτωση κωλύματος ή απουσίας οργάνου που 
εξουσιοδοτείται με την απόφαση αυτή να υπογράφει "Με 
εντολή Υπουργού", η εξουσιοδότηση ισχύει για τον νόμι¬ 
μο αναπληρωτή του. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Από την έναρξη ισχύος της απόφασης αυτής παύει να 
ισχύει κάθε προηγούμενη που ρυθμίζει θέματα της πα¬ 
ρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μάίου 2004 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αριθ. Φ.20152/9780/421 (4) 

Αύξηση των καταβαλλόμενων συντάξεων του Ταμείου 
Αρωγής Υπαλλήλων Πυροσβεστικού Σώματος για το 
έτος 2004. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α) τηςπαρ.2του άρθρου 66του Ν. 2084/1992 (Α', 165), 
σε συνδυασμό με τις διατάξεις της παρ.6 του άρθρου 8 
του Ν. 2335/1995. 

β) του άρθρου 29 Α' του Ν. 1558/1985 (Α', 137) όπως 
προστέθηκε με το άρθρο 27του Ν. 2081/1992 (Α', 154) και 
τροποποιήθηκε μετο άρθρο 1 του Ν. 2469/1997 (Α', 38). 

2. Τις διατάξεις του άρθρου 30 του Ν. 1027/1980, όπως 
έχει αντικατασταθεί με το άρθρο 7 του Ν. 1275/1982 (Α', 
100) και συμπληρώθηκε με τις διατάξεις του άρθρου 43 
του Ν. 1469/1984 (Α', 111) "Ασφάλιση ομογενών, τροπο¬ 
ποίηση και συμπλήρωση διατάξεων της νομοθεσίας του 
Ι.Κ.Α. και ρύθμιση διαφόρων ασφαλιστικών θεμάτων". 

3. Την 80015/22.4.2004 (Β', 598) κοινή απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων "Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων". 

4. Το 5711/26/29.1.2004 έγγραφο του Υπουργείου 
Οικονομίας και Οικονομικών "Αύξηση των συντάξεων και 
εφάπαξ παροχών για το έτος 2004". 

5. Την απόφαση του Δ.Σ του Ταμείου Αρωγής Υπαλ¬ 
λήλων Πυροσβεστικού Σώματος (Τ.Α.Υ.Π.Σ.) που λήφθη- 
κε στην από 29.3.2004 συνεδρίαση του για αύξηση των 
καταβαλλόμενων επικουρικών συντάξεων. 

6. Την 8334/120/22.4.2004 οικονομική έκθεση της 
Δ/νσης Αναλογιστικών Μελετών της Γ.Γ.Κ.Α. 

7. Το γεγονός ότι από τις διατάξεις της απόφασης αυ¬ 
τής προκαλείται ετήσια επιβάρυνση του προϋπολογι¬ 
σμού του Ταμείου Αρωγής Υπαλλήλων Πυροσβεστικού 
Σώματος η οποία ανέρχεται στο ποσό των 150.000,00 € 
περίπου και για την οποία έχει εγγράφει πίστωση στον 


ΚΑΕ 0621 του προϋπολογισμού του Ταμείου. Η δαπάνη 
ως προς τα επόμενα έτη θα βαρύνει τον αντίστοιχο κωδι¬ 
κό εκάστου προϋπολογισμού: αποφασίζουμε 

1. Τα καταβαλλόμενα από το Ταμείο Αρωγής Υπαλλή¬ 
λων Πυροσβεστικού Σώματος (Τ.Α.Υ.Π.Σ.) μερίσματα αυ¬ 
ξάνονται απάτην 1η Ιανουάριου 2004 κατά ποσοστό 5%. 

2. Από την ίδια ως άνω ημερομηνία το κατώτατο ποσό 
σύνταξης ορίζεται σε 39 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μάίου 2004 

Ο ΥΦΥΠΟΥΡΓΟΣ 

ΝΙΚΟΛΑΟΣ ΑΓΓΕΛΟΠΟΥΛΟΣ 
-♦- 

Αριθ. Φ.20128/9803/426 (5) 

Αύξηση των καταβαλλόμενων συντάξεων του Ταμείου 
Επικουρικής Ασφάλισης Υπαλλήλων Εμπορίου Τροφί¬ 
μων. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπ’ όψη: 

1. Τις διατάξεις του άρθρου 66 του Ν.2084/1992 (Α' 165) 
"Αναμόρφωση της Κοινωνικής Ασφάλισης και άλλες δια¬ 
τάξεις". 

2. Τις διατάξεις του άρθρου 29 Ατού Ν. 1558/1985 (Α' 
137), όπως συμπληρώθηκαν με τις διατάξεις του άρθρου 
27 του Ν. 2081/1992 (Α' 154) και αντικαταστάθηκαν με τις 
διατάξεις του άρθρου 1 του Ν. 2469/1997 (Α' 38) "Περιο¬ 
ρισμός της αποτελεσματικότητας των κρατικών δαπανών 
και άλλες διατάξεις". 

3. Τις διατάξεις του άρθρου 30 του Ν. 1027/1980 (Α'49), 
όπως έχει αντικατασταθεί μετο άρθρο 7του Ν. 1275/1982 
(Α' 100) και συμπληρώθηκε με τις διατάξεις του άρθρου 
43 του Ν. 1469/1984 (Α' 111) "Ασφάλιση ομογενών, τρο¬ 
ποποίηση και συμπλήρωση διατάξεων της νομοθεσίας 
του Ι.Κ.Α. και ρύθμιση διαφόρων ασφαλιστικών θεμάτων". 

4. Την 80015/22.4.2004 (Β' 598) κοινή απόφαση του 
Πρωθυπουργού και του Υπουργού Απασχόλησης και Κοι¬ 
νωνικής Προστασίας "Ανάθεση αρμοδιοτήτων στους 
Υφυπουργούς Απασχόλησης και Κοινωνικής Προστα¬ 
σίας". 

5. Το 5711/26/29.1.2004 έγγραφο του Υπουργείου 
Οικονομίας και Οικονομικών, μετο οποίο έχει καθορισθεί 
το ποσοστό αύξησης των συντάξεων γιά το τρέχον έτος. 

6. Την απόφαση του Διοικητικού Συμβουλίου του Τα¬ 
μείου Επικουρικής Ασφάλισης Υπαλλήλων Εμπορίου 
Τροφίμων που λήφθηκε στην υπ’ αριθ. 7/20.2.2004 Συνε¬ 
δρίασή του. 

7. Την 8739/126/22.4.2004 οικονομική έκθεση της 
Δ/νσης Αναλογιστικών Μελετώντης Γενικής Γραμματείας 
Κοινωνικών Ασφαλίσεων. 

8. Το γεγονός ότι από τις διατάξεις της απόφασης αυ¬ 
τής προκαλείται επιβάρυνση του προϋπολογισμού του 
ανωτέρω Ταμείου, η οποία κατά το τρέχον έτος υπολογί¬ 
ζεται να ανέλθει στο ύψος των 330.000 ευρώ περίπου και 
θα καλυφθεί από τις πιστώσεις των ΚΑΕ 0629, 0636 και 
0637, αποφασίζουμε 

1. Οι καταβαλλόμενες από το Ταμείο Επικουρικής 
Ασφάλισης Υπαλλήλων Εμπορίου Τροφίμων συντάξεις 

στους συνταξιούχους του των οποίων το συνταξιοδοτικό 
δικαίωμα εμπίπτει στο μέχρι 31.12.2003 χρονικό διάστη¬ 
μα, αυξάνονται από 1.1.2004 ως εξής: 

-Για το τμήμα σύνταξης έως 500 ευρώ ποσοστό αύξη¬ 
σης 5%. 

-Για το τμήμα σύνταξης από 500,01 ευρώ έως 1.000 ευ¬ 
ρώ ποσοστό αύξησης 3%. 

2. Τα κατώτατα όρια των καταβαλλόμενων από το Τα¬ 
μείο συντάξεων καθορίζονται από 1.1.2004 στο ποσό των 
116,08 ευρώ μηνιαίως για τις κατηγορίες γήρατος και 
αναπηρίας και στο ποσό των 106,15 ευρώ μηνιαίως για 
την κατηγορία συντάξεων δικαιοδόχων, ανεξάρτητα από 
το χρόνο έναρξης της συνταξιοδότησης. 

Σε περίπτωση απονομής μειωμένης σύνταξης τα ανω¬ 
τέρω κατώτατα όρια μειώνονται αναλόγως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μάίου 2004 

Ο ΥΦΥΠΟΥΡΓΟΣ 

Ν. ΑΓΓΕΛΟΠΟΥΛΟΣ 
-♦- 

Αριθ. 957 (6) 

Καθιέρωση απογευματινής υπερωριακής απασχόλησης 
για τους Υπαλλήλους της Γραμματείας της Αρχής 
Προστασίας Δεδομένων Προσωπικού Χαρακτήρα. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παρ. 2α του άρθρου 1 του Ν. 
2469/1997. 

2. Τις διατάξεις του άρθρου 16 του Ν. 3205/2003"Ανα- 
μόρφωση μισθολογίου προσωπικού Δημόσιας Διοίκη¬ 
σης 11 όπως αντικαταστάθηκε από τις διατάξεις του άρ¬ 
θρου 15 του Ν. 2592/1998 "Αναπροσαρμογή συντάξεων 
πολιτικών συνταξιούχων του Δημοσίου - ρύθμιση συντα- 
ξιοδοτικών θεμάτων και άλλες διατάξεις". 

3. Το έγγραφο του Γενικού Λογιστηρίου του Κράτους 
αριθμ. 2/9974/0022/18.2.2002. 

4. Την ανάγκη καταβολής αποζημίωσης υπερωριακής 
απασχόλησης σε είκοσι δύο (22) υπαλλήλους της Αρχής 
Προστασίας Δεδομένων Προσωπικού Χαρακτήρα δεδο¬ 
μένου ότι εκτελούν υπηρεσία όπως ανταποκριθούν στις 
αυξημένες ανάγκες της Υπηρεσίας εκτός του κανονικού 
ωραρίου εργασίας. 

5. Το γεγονός ότι από την εφαρμογή των διατάξεων της 
απόφασης αυτής προκαλείται δαπάνη 5.000,00 ευρώ πε¬ 
ρίπου η οποία θα καλυφθεί από την εγγεγραμμένη πίστω¬ 
ση στον προϋπολογισμό εξόδων οικονομικού έτους 2004, 
της Αρχής Προστασίας Δεδομένων, ειδικός φορέας 17- 
610 ΚΑΕ 0511" Αποζημίωση για υπερωριακή εργασία" 

ΕΓΚΡΙΝΟΥΜΕ 

Την υπερωριακή απασχόληση, απογευματινών ωρών 
και μέχρι την 22η ώρα, για την κάλυψη εκτάκτων και επει- 
γουσών υπηρεσιακών αναγκών, σε είκοσι δύο (22) υπαλ¬ 
λήλους της Αρχής Προστασίας Δεδομένων Προσωπικού 
Χαρακτήρα, και για τον καθένα από αυτούς για το χρονι¬ 
κό διάστημα από 1.5.2004 έως 30.6.2004 σε : 

Πενήντα έξι (56) ώρες 

Υπεύθυνη για την παρακολούθηση και τον έλεγχο πραγ¬ 
ματικής παροχής της υπερωριακής απασχόλησης ορίζε¬ 


ται η Προϊσταμένη Διοικητικού-Οικονομικού Τμήματος 
της Αρχής Προστασίας Δεδομένων Προσωπικού Χαρα¬ 
κτήρα, Αιμιλία Χρυσοβελίδη, ΠΕ Διοικητικού - Οικονομι¬ 
κού με βαθμό Α’. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μάίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ Π.ΠΑΠΑΛΗΓΟΥΡΑΣ 
-♦- 

Αριθ. 8216/47/2004 (7) 

Ανασυγκρότηση Επιτροπής Σχεδιασμού και Ανάπτυξης 
Λιμένων. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το Π.Δ. 175/2002 (Α' 158) "Οργανισμός Διάρθρωσης 
και Λειτουργίας Γ ενικής Γ ραμματείας Λιμένων και Λιμενι¬ 
κής Πολιτικής. 

2. Τις διατάξεις του άρθρου 19 του Δεύτερου Μέρους 
του Ν. 2932/2001 (Α' 145), όπως αυτές τροποποιήθηκαν 
και ισχύουν, σύμφωνα με τα άρθρα 35 και 44, παρ. 3 του 
Ν. 3153/2003 (ΑΊ53). 

3. Την αριθ. 8216/05/03/10.6.2003 απόφασή μας. 

4. Την αριθ. 5214.17/02/01/3.10.2001 Απόφαση του 

Υπουργού Εμπορικής Ναυτιλίας " Συγκρότηση Επιτρο¬ 
πής Σχεδιασμού και Ανάπτυξης Λιμένων" (Β' 1274), όπως 
αυτή τροποποιήθηκε και ισχύει με τις αριθ. 
5214.17/5/01/27.12.2001, 5214.17/03/02/17.7.2002 και 
8319/1/1/2003/29.1.2003 8216/17/2003/7.8.2003, 

8216/31/2003/31.10.2003 και 8216/47/2003/4.12.2003 
αποφάσεις (Β' 1274/01, 1818/01, 1002/02, 109/03, 
1171/03, 1674/03 και 1901/03 αντίστοιχα). 

5. Το αριθ. ΔΔΟ/Φ. 101.81/01/9206/16.7.2003 έγγραφο 
Δ/νσης Διοικ./Οικονομικού του Υπουργείου Αιγαίου. 

6. Το αριθ. ΓΓΔ/336.03/17.7.2003 έγγραφο Γεν. Δ/νσης 
Μεταφορών του Υπουργείου Μεταφορών και Επικοινω¬ 
νιών. 

7. Το αριθ. 48433/ΔΙΟΕ 380/22.7.2003 έγγραφο Δ/νσης 
Οργαν. και Εκπαίδευσης του Υπουργείου Οικονομίας και 
Οικονομικών. 

8. Το αριθ. 9299/24.7.2003 έγγραφο Γεν. Γραμματέως 
του Υπουργείου Πολιτισμού. 

9. Το αριθ. 256178/24.7.2003 έγγραφο Δ/νσης Οργαν. 
και Απλ. Διαδικασιών του Υπουργείου Γεωργίας. 

10. Το αριθ. Τ/7764/25.7.2003 έγγραφο Δ/νσης Θαλ. 
Τουρισμού καιΤουρ.Λιμένωντου Υπουργείου Ανάπτυξης 

11. Το αριθ. Φ.900/82/3727/Σ.46/25.7.2003 έγγραφο Γρ. 
Γ εν. Δ/ντη Επιτελείου του Υπουργού Εθνικής Άμυνας. 

12. Το αριθ. Δ16α/333/1/300/ΑΡ/28.7.2003 έγγραφο 
Δ/νσης Διοικητικού της ΓΓΔΕ του Υπουργείου ΠΕ.ΧΩ.ΔΕ. 

13. Το αριθ. οικ. 33780/30.7.2003 έγγραφο Δ/νσης Οργ. 
καιΛειτ. ΟΤΑτου ΥΠ.ΕΣ.Δ.Δ.Α. 

14. Το αριθ. 3378/31.7.2003 έγγραφο Γεν. Γραμματέως 
του Υπουργείου ΠΕ.ΧΩ.ΔΕ., όπως τροποποιήθηκε με το 
αριθ. 876/2.10.2003 έγγραφο, αποφασίζουμε: 

1. Ανασυγκροτούμε την Επιτροπή Σχεδιασμού και Ανά¬ 
πτυξης Λιμένων από τα παρακάτω τακτικά και αναπληρω¬ 
ματικά μέλη: 

α) Τον ΒΛΑΧΟ Γεώργιο, Γενικό Γραμματέα Λιμένων και 
Λιμενικής Πολιτικής, ως Πρόεδρο. 

β) Τον Πλοίαρχο Λ.Σ. (Τ) ΣΤΕΡΓΙΟΠΟΥΛΟ Βασίλειο, εκ¬ 
πρόσωπο του Υπουργείου Εμπορικής Ναυτιλίας, ως τα¬ 
κτικό μέλος με αναπληρωτή του τον Αντιπλοίαρχο Λ.Σ. (Τ) 
ΛΙΓΝΟ Νικόλαο. 

γ) Τον Πλοίαρχο Λ.Σ. (Τ) ΠΡΩΤΟΠΑΠΑ Ιωάννη, εκπρό¬ 
σωπο του Υπουργείου Εμπορικής Ναυτιλίας, ως τακτικό 
μέλος, με αναπληρωτή του τον Αντιπλοίαρχο Λ.Σ. ΚΑΡ- 
ΒΟΥΝΗ Χρήστο. 

δ) Τον ΒΟΥΡΝΑ Ιωάννη, Γενικό Διευθυντή Περιβάλλο¬ 
ντος, εκπρόσωπο του Υπουργείου Περιβάλλοντος, Χω¬ 
ροταξίας και Δημοσίων Έργων, ως τακτικό μέλος με ανα¬ 
πληρωτή του τον ΤΟΛΕΡΗ Επαμεινώνδα, Προϊστάμενο 
της Ειδικής Υπηρεσίας Περιβάλλοντος, του Υπουργείου 
Περιβάλλοντος Χωροταξίας και Δημοσίων Έργων. 

ε) Τον ΝΙΣΤΑΖΑΚΗ Γεώργιο, Πολιτικό Μηχανικό με βαθ¬ 
μό Γ ενικού Διευθυντή της Γενικής Διεύθυνσης Συγκοινω¬ 
νιακών Έργων της Γ ενικής Γ ραμματείας Δημοσίων Έρ¬ 
γων εκπρόσωπο του Υπουργείου Περιβάλλοντος, Χωρο¬ 
ταξίας και Δημοσίων Έργων, ως τακτικό μέλος με 
αναπληρωτή του τον ΤΣΑΒΔΑΡΗ Εμμανουήλ, Πολιτικό 
Μηχανικό με βαθμό Διευθυντή της Διεύθυνσης Λιμενικών 
Έργων και Έργων Αεροδρομίων (Δ4). 

στ) Τον ΚΑΤΣΙΓΙΑΝΝΗ Κωνσταντίνο, Γενικό Διευθυντή 
της Γενικής Διεύθυνσης Τουριστικής Πολιτικής της Γενι¬ 
κής Γ ραμματείας Τουρισμού, εκπρόσωπο του Υπουργεί¬ 
ου Ανάπτυξης, ως τακτικό μέλος με αναπληρώτριά του 
την ΚΟΥΤΣΑΥΤΑΚΗ Ελευθερία, Διευθύντρια της Διεύθυν¬ 
σης Θαλάσσιου Τουρισμού και Τουριστικών Λιμένων. 

ζ) Τ ον ΣΙΔΗ ΡΟΠΟΥΛΟ Ιωάννη, Γ ενικό Διευθυντή της Γε¬ 
νικής Διεύθυνσης Οικονομικής Πολιτικής, εκπρόσωπο 
του Υπουργείου Οικονομίας και Οικονομικών, ως τακτικό 
μέλος με αναπληρωτή του τον ΓΕΩΡΓΟΠΟΥΛΟ Ευστά¬ 
θιο, Οικονομολόγο που υπηρετεί στη Διεύθυνση Τομέων 
Παραγωγής της Γενικής Διεύθυνσης Οικονομικής Πολιτι¬ 
κής. 

η) Τον ΡΙΖΟΜΥΛΙΩΤΗ Ιωάννη, Γενικό Διευθυντή Μετα¬ 
φορών, εκπρόσωπο του Υπουργείου Μεταφορών και Επι¬ 
κοινωνιών, ως τακτικό μέλος με αναπληρωτή του τον ΚΑΛ- 
ΛΙΒΩΚΑ Βασίλειο, Διευθυντή Εμπορευματικών Μεταφο¬ 
ρών. 


θ) Τον ΓΕΩΡΓΗ Ευστράτιο, Κλάδου ΠΕ3 Ηλεκτρολό¬ 
γων Μηχανικών με βαθμό Διευθυντή, εκπρόσωπο του 
Υπουργείου Αιγαίου, ως τακτικό μέλος με αναπληρωτή 
του τον ΛΙΝΑΡΔΟ Φώτιο, Κλάδου ΠΕ3 Μηχανολόγων Μη¬ 
χανικών με βαθμό Διευθυντή. 

ι) Την ΚΟΥΤΣΟΥΡΗ Δήμητρα, Γενική Διευθύντρια της 
Διεύθυνσης Τοπικής Αυτοδιοίκησης, εκπρόσωπο του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης, ως τακτικό μέλος με αναπληρωτή της τον ΠΑ- 
ΝΑΓΙΩΤΟΥ Ιωάννη με βαθμό Διευθυντή. 

ια) Τον ΚΟΛΩΝΑ Λάζαρο, Γενικό Διευθυντή Αρχαιοτή¬ 
των και Πολιτιστικής Κληρονομιάς, εκπρόσωπο του 
Υπουργείου Πολιτισμού, ως τακτικό μέλος με αναπληρώ- 
τριά του την ΔΕΛΑΠΟΡΤΑ Αικατερίνη, Διευθύντρια Εφο¬ 
ρείας Εναλίων Αρχαιοτήτων. 

ιβ) Τον ΤΣΙΩΚΑ Απόστολο, Γενικό Διευθυντή Αλιείας, 
υπάλληλο του Κλάδου ΠΕ4 Ιχθυολόγων, εκπρόσωπο του 
Υπουργείου Γεωργίας, ως τακτικό μέλος με αναπληρώ- 
τριά του την ΒΑΣΙΛΕΙΟΥ Μαρία, Διευθύντρια Θαλάσσιας 
Αλιείας του ιδίου Κλάδου. 

ιγ) Τον ΚΥΡΙΑΚΟΥΔΗ Γεώργιο, Αναπληρωτή Γενικό Δι¬ 
ευθυντή του ΕΠΥΕΘΑ, εκπρόσωπο του Υπουργείου Εθνι¬ 
κής Άμυνας, ως τακτικό μέλος με αναπληρωτή του τον 
ΓΟΥΛΑ Γεώργιο, Μόνιμο Πολιτικό Υπάλληλο του Γ ενικού 
Επιτελείου Ναυτικού. 

2. Γραμματέας της Επιτροπής Σχεδιασμού και Ανάπτυ¬ 
ξης Λιμένων ορίζεται ο Πλωτάρχης Λ.Σ. (Τ) ΠΑΝΑΓΟ- 
ΠΟΥΛΟΣ Ιωάννης με αναπληρωτή του τον Ανθυποπλοί¬ 
αρχο Λ.Σ (Τ) ΓΕΩΡΓΙΟΥ Δημήτριο. 

3. Το έργο της Επιτροπής καθορίζεται στην παρ. 2 του 
άρθρου δέκατου ένατου του Ν. 2932/2001. 

4. Η Επιτροπή συγκαλείται από τον Γενικό Γ ραμματέα, 
ο οποίος καταρτίζει την ημερήσια διάταξη, εισηγείται τα 
προς συζήτηση θέματα και επιμελείται τις εκτελέσεις των 
αποφάσεώντης. 

Η παρούσα απόφαση αντικαθιστά κάθε προηγούμενή 
της, να κοινοποιηθεί κανονικά και να δημοσιευθεί στην 
Εφημερίδα της Κυβερνήσεως. 

Αθήνα, 29 Απριλίου 2004 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




